ಕೊಚ್ಚಿ:ಕೇರಳದ ಮಾಡೆಲ್​ಗಳಿಬ್ಬರ ಜೀವ ಕಸಿದ ಕಾರು ಅಪಘಾತ ಪ್ರಕರಣದಲ್ಲಿ ಅನೇಕ ಮಹತ್ವದ ಸಂಗತಿಗಳು ತನಿಖೆಯ ಮೂಲಕ ಹೊರಬರುತ್ತಿದೆ. ಮೊದಲಿಂದಲೂ ಈ ಪ್ರಕರಣದ ಮೇಲೆ ಸಾಕಷ್ಟು ಅನುಮಾನಗಳು ಹುಟ್ಟಿಕೊಂಡಿದ್ದವು. ಮಾಡೆಲ್​ಗಳು ಪಾಲ್ಗೊಂಡಿದ್ದ ಡಿಜಿ ಪಾರ್ಟಿ ನಡೆದ ಹೋಟೆಲ್​ ಮಾಲೀಕನ ನಡೆ ಹಾಗೂ ಅಪಘಾತಕ್ಕೀಡಾದ ಕಾರನ್ನು ಚೇಸ್​ ಮಾಡಿದ್ದ ಆಡಿ ಕಾರು, ಪ್ರಕರಣವನ್ನು ನಿಗೂಢತೆಗೆ ದೂಡಿತ್ತು. ಇದು ಕೊಲೆಯಲ್ಲ, ಮದ್ಯದ ಅಮಲಿನಲ್ಲಿ ನಡೆದ ದುರ್ಘಟನೆ ಎಂದು ನಿಗೂಢತೆಗೆ ತೆರೆ ಎಳೆಯಲು ಪೊಲೀಸರು ಪ್ರಯತ್ನಿಸಿದರೂ, ಅಪಘಾತಕ್ಕೀಡಾದ ಕಾರು ಚಾಲಕನ ಹೇಳಿಕೆ ಹಾಗೂ ಹೋಟೆಲ್​ ಮಾಲೀಕನ ನಿಗೂಢ ನಡೆ ಪ್ರಕರಣಕ್ಕೆ ಮತ್ತೊಂದು ತಿರುವು ನೀಡಿತ್ತು. ಆದರೆ, ಇದೀಗ ಆರೋಪಿ ಡ್ರಗ್ಸ್​ ಪೆಡ್ಲರ್​ ಸೈಜು ಥಾಂಕಚನ್​ ಬಂಧನದ ಬಳಿಕ ಸಾಕಷ್ಟು ಮಹತ್ವದ ಮಾಹಿತಿಗಳು ಹೊರಬರುತ್ತಿವೆ.
ಮಾಡೆಲ್​ಗಳಿದ್ದ ಕಾರನ್ನು ಆರೋಪಿ ಡ್ರಗ್ಸ್​ ಪೆಡ್ಲರ್​ ಸೈಜು​ ದುರುದ್ದೇಶದಿಂದ ಹಿಂಬಾಲಿಸಿದ್ದೆ ಅಪಘಾತಕ್ಕೆ ಕಾರಣ ಎಂದು ಮೊನ್ನೆಯಷ್ಟೇ ಕೊಚ್ಚಿಯ ಪೊಲೀಸ್​ ಆಯುಕ್ತ ಸಿ.ಎಚ್​. ನಾಗರಾಜು ಹೇಳಿದ್ದಾರೆ. ಇದೀಗ ಆತಂಕಕಾರಿ ವಿಚಾರವೊಂದು ಬೆಳಕಿಗೆ ಬಂದಿದೆ. ಅಪಘಾತಕ್ಕೂ ಮುನ್ನ ಕೊಚ್ಚಿ ನಂಬರ್​ 18 ಹೋಟೆಲ್​ನಲ್ಲಿ ಡಿಜೆ ಪಾರ್ಟಿ ನಡೆದಿತ್ತು. ಆ ಹೋಟೆಲ್​ನ ಹಾಲ್​ನಲ್ಲಿ ನಿರ್ದಿಷ್ಟ ಆಯಾಮಗಳಲ್ಲಿ ರಹಸ್ಯ ಕ್ಯಾಮೆರಾಗಳನ್ನು ಅಳವಡಿಲಾಗಿತ್ತು ಎಂದು ತಿಳಿದುಬಂದಿದೆ. ಈ ಹೋಟೆಲ್​ನಲ್ಲಿ ಮಧ್ಯರಾತ್ರಿಯಲ್ಲಿ ಡ್ರಗ್ಸ್​ ಪಾರ್ಟಿ ನಡೆಯುತ್ತಿತ್ತು. ಪಾಲ್ಗೊಳ್ಳುತ್ತಿದ್ದ ಯುವತಿಯರ ಫೋಟೋಗಳನ್ನು ರಹಸ್ಯವಾಗಿ ಸೆರೆಹಿಡಿಯಲಾಗುತ್ತಿತ್ತು ಎಂದು ತನಿಖೆಯಲ್ಲಿ ಬಯಲಾಗಿದೆ. ಇದರ ಹಿಂದೆ ಆರೋಪಿ ಸೈಜು ಕೈವಾಡ ಇರುವುದು ಬೆಳಕಿಗೆ ಬಂದಿದೆ.
ಪಾಲಕರ ಅನುಮತಿ ಇಲ್ಲದೆ ಪಾರ್ಟಿಯಲ್ಲಿ ಭಾಗವಹಿಸುವ ಯುವತಿಯರ ಫೋಟೋಗಳನ್ನು ಸರೆಹಿಡಿದು ಅವರನ್ನು ಬ್ಲಾಕ್​ಮೇಲ್​ ಮಾಡಿ, ಡ್ರಗ್ಸ್​ ವ್ಯವಹಾರಕ್ಕೆ ದುರ್ಬಳಕೆ ಮಾಡಿಕೊಳ್ಳುವ ದುರುದ್ದೇಶದಿಂದ ರಹಸ್ಯ ಕ್ಯಾಮೆರಾಗಳನ್ನು ಅಳವಡಿಸಿದ್ದರು ಎಂದು ತಿಳಿದುಬಂದಿದೆ. ಅಪಘಾತದ ಹಿಂದಿನ ಸರಪಳಿ ಘಟನೆಗಳ ಬಗ್ಗೆ ಕೇರಳದ ಅಪರಾಧ ವಿಭಾಗದ ತಂಡವು ತನಿಖೆ ಮಾಡುತ್ತಿದೆ. ಆರೋಪಿ ಸೈಜು ಮೊಬೈಲ್​ನಲ್ಲಿ ಕೆಲವು ಪೂರಕ ವಿಡಿಯೋಗಳಿರುವುದನ್ನು ಕಂಡುಕೊಂಡಿದೆ. ತನಿಖಾಧಿಕಾರಿಗಳು ಪತ್ತೆ ಹಚ್ಚಿದ ವಿಡಿಯೋಗಳನ್ನು ಹೋಟೆಲ್ ಮಾಲೀಕ ರಾಯ್ ಜೋಸೆಫ್ ವಯಲತ್ ಮತ್ತು ಕೊಲ್ಲಂ ಜಿಲ್ಲೆಯ ನಲಿಲ ಮೂಲದ ಸೈಜು ಅವರು ರಹಸ್ಯವಾಗಿ ಸೆರೆಹಿಡಿದಿದ್ದಾರೆ.
ಇನ್ನು ಸೈಜು ತನ್ನ ಕಾಕ್ಕನಾಡದಲ್ಲಿರುವ ಫ್ಲ್ಯಾಟ್​ನಲ್ಲಿ ಡ್ರಗ್ಸ್​ ಪಾರ್ಟಿಗಳನ್ನು ಆಯೋಜಿಸುತ್ತಿದ್ದ. ಮೃತ ಮಾಡೆಲ್‌ಗಳಾದ ಅನ್ಸಿ ಕಬೀರ್ ಮತ್ತು ಅಂಜನಾ ಶಾಜನ್ ಅವರನ್ನು ತಮ್ಮ ನಿವಾಸದಲ್ಲಿ ಅಂತಹ ಪಾರ್ಟಿಗೆ ಹಾಜರಾಗುವಂತೆ ಪ್ರೇರೇಪಿಸಿದರು ಎಂಬ ಆರೋಪ ಕೇಳಿಬಂದಿದೆ. ಆದರೆ, ಸೈಜು ಆಹ್ವಾನವನ್ನು ಮಾಡೆಲ್​ಗಳು ತಿರಸ್ಕರಿಸಿದ್ದರು. ಆದರೂ ಅವರ ಕಾರು ಮಿಸ್​ ಆಗದಂತೆ ಹೋಟೆಲ್​ನ ಹೊರಭಾಗದಲ್ಲಿದ್ದ ಜ್ಯೂಸ್​ ಶಾಪ್​ನಲ್ಲೇ ಕಾಯುತ್ತಾ ನಿಂತಿದ್ದ ಎಂದು ತಿಳಿದುಬಂದಿದೆ. ಅದನ್ನು ನೋಡಿದ ಮಾಡೆಲ್​ಗಳು ತಮ್ಮ ಸಹಪಾಠಿಗಳೊಂದಿಗೆ ಅಲ್ಲಿಂದ ಪರಾರಿಯಾಗಲು ಯತ್ನಿಸಿದ್ದಾರೆ. ಆದರೆ, ಸೈಜು ಅವರನ್ನು ಹಿಂಬಾಲಿಸಿಕೊಂಡು ಬಂದಿದ್ದರಿಂದ, ಆಘಾತದಿಂದ ಕಾರು ವೇಗವಾಗಿ ಚಲಾಯಿಸಿಕೊಂಡು ಹೋಗಿದ್ದಾರೆ. ಈ ವೇಳೆ ನಿಯಂತ್ರಣ ತಪ್ಪಿ ಕಾರು ಮರಕ್ಕೆ ಡಿಕ್ಕಿ ಹೊಡೆದು ಅಪಘಾತ ಸಂಭವಿಸಿದೆ. ಪರಿಣಾಮ ಮಾಡೆಲ್​ಗಳಿಬ್ಬರು ಸ್ಥಳದಲ್ಲೇ ದುರ್ಮರಣ ಹೊಂದಿದ್ದಾರೆ ಎಂದು ಪೊಲೀಸ್​ ಮೂಲಗಳು ಹೇಳಿವೆ.
ರಾಯ್ ಮತ್ತು ಸೈಜು ಅವರು ಹೋಟೆಲ್‌ನಲ್ಲಿ ಪಾರ್ಟಿಯ ನಂತರ ಮಾದಕ ದ್ರವ್ಯವನ್ನು ಒಳಗೊಂಡಿರುವ ಮದ್ಯವನ್ನು ಮಾಡೆಲ್‌ಗಳ ಜೊತೆಯಲ್ಲಿದ್ದ ಆಶಿಕ್ ಮತ್ತು ಅಬ್ದುಲ್ ರೆಹಮಾನ್‌ಗೆ ನೀಡುತ್ತಿದ್ದರು ಎಂಬುದು ತನಿಖೆಯ ವೇಳೆ ಬಹಿರಂಗವಾಗಿದೆ. ಮಾಡೆಲ್​ಗಳಿದ್ದ ಕಾರನ್ನು ರೆಹಮಾನ್​ ಚಲಾಯಿಸುತ್ತಿದ್ದ. ಆಶಿಕ್​ ಕೂಡ ಮಾಡೆಲ್​ಗಳ ಜತೆ ಇದ್ದ. ಆತನು ಕೂಡ ಅಪಘಾತಲ್ಲಿ ಮೃತಪಟ್ಟಿದ್ದಾನೆ. ರೆಹಮಾನ್​ ಮಾತ್ರ ಗಾಯಗೊಂಡು ಚಿಕಿತ್ಸೆ ಪಡೆಯುತ್ತಿದ್ದಾನೆ.
ಹೋಟೆಲ್​ ಹೊರಗೆ ಮಾಡೆಲ್​​ಗಳಿಗಾಗಿ ಕಾಯುತ್ತಿರುವ ವಿಚಾರವನ್ನು ಸೈಜು ಹೋಟೆಲ್​ ಮಾಲೀಕ ರಾಯ್​ಗೆ ಹೇಳಿಕೊಂಡಿದ್ದ. ಅಲ್ಲದೆ, ಮಾಡೆಲ್​ಗಳ ಕಾರು ಅಪಘಾತವಾದ ಬಳಿಕ ಆ ವಿಚಾರವನ್ನು ಸಹ ಮಾಲೀಕನಿಗೆ ತಿಳಿಸಿದ್ದ. ಆ ಬಳಿಕವೇ ಮಾಲೀಕ ಹೋಟೆಲ್​ನಲ್ಲಿದ್ದ ಸಿಸಿಟಿವಿಯ ಡಿವಿಆರ್​ ಅನ್ನು ನಾಶ ಮಾಡಿರುವುದು ತನಿಖಾಧಿಕಾರಿಗಳಿಗೆ ಗೊತ್ತಾಗಿದೆ.
ಸಾಮಾಜಿಕ ಜಾಲತಾಣದಲ್ಲಿ ಸೈಜು ಮತ್ತು ರಾಯ್ ಅವರನ್ನು ಬೆಂಬಲಿಸಿದ ಮತ್ತೊಬ್ಬ ಯುವತಿ ಡ್ರಗ್ ಪಾರ್ಟಿಗಳಲ್ಲಿ ಪಾಲುದಾರಳಾಗಿದ್ದಳು ಎಂಬ ಸುಳಿವು ಪೊಲೀಸರಿಗೆ ಸಿಕ್ಕಿದೆ. ಸೈಜು ಅವರ ಫೋನ್‌ನಲ್ಲಿ ಆರೋಪಿ ಮಹಿಳೆ ಪಾರ್ಟಿಗಳಿಗೆ ಹಾಜರಾಗುವ ದೃಶ್ಯಗಳನ್ನು ತನಿಖಾಧಿಕಾರಿಗಳು ಪತ್ತೆ ಮಾಡಿದ್ದಾರೆ. ಶೀಘ್ರದಲ್ಲೇ ಆಕೆಯನ್ನು ವಿಚಾರಣೆ ನಡೆಸಲಾಗುವುದು ಎಂದು ಪೊಲೀಸರು ತಿಳಿಸಿದ್ದಾರೆ.(ಏಜೆನ್ಸೀಸ್​)
ಮಾಡೆಲ್​ಗಳಿಬ್ಬರ ದುರಂತ ಸಾವು​: ಆರೋಪಿ ಮೊಬೈಲ್​ನಲ್ಲಿ ಪತ್ತೆಯಾಯ್ತು ಭಯಾನಕ ವಿಡಿಯೋಗಳು!

ಮಾಡೆಲ್​ಗಳಿಬ್ಬರ ದುರಂತ ಸಾವು: ಭೀಕರ ಕಾರು ಅಪಘಾತಕ್ಕೆ ಕಾರಣ ಬಿಚ್ಚಿಟ್ಟ ಪೊಲೀಸ್​ ಆಯುಕ್ತ

ಮಾಡೆಲ್​ಗಳಿಬ್ಬರ ದುರಂತ ಸಾವು: ಪಾರ್ಟಿ ನಡೆದ ಹೋಟೆಲ್​ ಮಾಲೀಕನ ದುಷ್ಕೃತ್ಯ ಬಿಚ್ಚಿಟ್ಟ ಸಿಬ್ಬಂದಿ!

ಮಾಡೆಲ್​ಗಳಿಬ್ಬರ ದುರ್ಮರಣ: ಪಾರ್ಟಿ ನಡೆದ ಹೋಟೆಲ್​ ಮಾಲೀಕ ಮಾಡಿದ ಈ ಕೃತ್ಯದಿಂದ ಸಂಶಯ ದುಪ್ಪಟ್ಟು!

ಮಾಡೆಲ್​ಗಳಿಬ್ಬರ ದುರ್ಮರಣ: ಕೇಸ್​ ಕ್ಲೋಸ್​ ಆಯ್ತು ಅನ್ನುವಷ್ಟರಲ್ಲಿ ಪ್ರಕರಣಕ್ಕೆ ಹೊಸ ತಿರುವು!

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:19 − eighteen =
Remember me
